
Parlamentul  României

Camera  Deputaţilor

Comisia pentru industrii si servicii

              Bucureşti, 06.09.2004








                 Nr.23/128/2004
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind modificarea şi completarea Legii concurenţei nr.21/1996, transmis cu adresa         nr.P.L.x 460 din 30 august 2004, în procedură de urgenţă, şi înregistrat la Comisia pentru industrii şi servicii sub nr.23/128 din 31 august 2004.



În raport de obiectul şi conţinutul său, proiectul de lege face parte din categoria legilor organice.


În conformitate cu prevederile art.75 alin.(1) din Constituţia României, Camera Deputaţilor este prima Cameră sesizată.




PREŞEDINTE,

István Antal 

Parlamentul  României

Camera  Deputaţilor

Comisia pentru industrii si servicii

              Bucureşti, 06.09.2004








                 Nr.23/128/2004
RAPORT

asupra proiectului de Lege privind modificarea şi completarea 

Legii concurenţei nr.21/1996



În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, spre dezbatere şi avizare, în fond, în procedură de urgenţă, cu proiectul de Lege privind modificarea şi completarea Legii concurenţei nr.21/1996, transmis cu adresa nr.P.L.x 460 din 30 august 2004 şi înregistrat la comisie sub nr.23/128 din 31 august 2004.



Potrivit prevederilor art.75 alin.(1) din Constituţia României, republicată, Camera Deputaţilor este prima Cameră sesizată.



Comisia juridică, de disciplină şi imunităţi a avizat favorabil proiectul de lege cu avizul nr.31/747 din 2 septembrie 2004.



Consiliul Legislativ, cu avizul nr.1341 din 13 august 2004, a avizat favorabil proiectul de lege.



Proiectul de lege are ca obiect modificarea Legii concurenţei nr.21/1996, cu modificările şi completările ulterioare şi completarea art.II din Ordonanţa de urgenţă a Guvernului nr.121/2003 pentru modificarea şi completarea Legii concurenţei nr.21/1996, în vederea armonizării depline a legislaţiei româneşti în domeniul concurenţei cu legislaţia comunitară şi a finalizării negocierilor României cu Uniunea Europeană în acest domeniu.



Prin domeniul abordat, proiectul se încadrează în legislaţia comunitară ce reglementează regimul concurenţei, şi care face obiectul Capitolului 6 de negocieri, purtate cu Comisia Europeană ce urmează să fie închis până la finele anului 2004.



Modificările aduse prin proiectul supus avizării aprofundează principiul egalităţii de tratament, prevăzut de art.81 lit.d) din Tratat, conform căruia este incompatibilă cu buna funcţionare a Pieţei aplicarea, în privinţa partenerilor comerciali, a unor condiţii inegale la prestaţii echivalente.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege în şedinţa din 2 septembrie 2004. 



La lucrările comisiei, au participat, din partea Consiliului Concurenţei, domnul George Musliu - vicepreşedinte.



După examinarea proiectului de lege, membrii comisiei au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, proiectul de Lege privind modificarea şi completarea Legii concurenţei nr.21/1996, cu amendamente admise.



La lucrările comisiei au fost prezenţi 19 de deputaţi din totalul de 24 membri ai comisiei.



În raport de obiectul şi conţinutul său, proiectul de lege face parte din categoria legilor organice.

A M E N D A M E N T E    A D M I S E

	Nr.

crt.
	Textul proiectului de lege privind modificarea şi completarea Legii concurenţei nr.21/1996


	Amendamente admise

Autorul
	Motivaţia
	Camera decizională

	0
	1
	2
	3
	4

	1.
	Titlul legii

LEGE

privind modificarea şi completarea Legii concurenţei nr.21/1996


	Nemodificat
	
	Senat

	2.
	Art.I. - Legea concurenţei nr.21/1996, publicată în Monitorul Oficial al României, Partea I, nr.88 din 30 aprilie 
	Nemodificat
	
	Senat


	0
	1
	2
	3
	4

	
	1996, cu modificările şi completările ulterioare, se modifică după cum urmează:

1. La articolul 6, litera e) se abrogă.

2. Alineatele (4) şi (6) ale articolului 7 se abrogă.

3. Alineatul (7) al articolului  7 va avea următorul cuprins:

"(7) Împotriva sentinţei Curţii de Apel Bucureşti, sesizată conform alin.(1), pot introduce recurs la Înalta Curte de Casaţie şi Justiţie Consiliul Concurenţei şi agenţii economici supuşi măsurilor dispuse prin aceasta."


	
	
	

	3.
	Art.II. - La articolul II din Ordonanţa de urgenţă a Guvernului nr.121/2003 pentru modificarea şi completarea Legii concurenţei nr.21/1996, publicată în Monitorul Oficial al României, Partea I, nr.875 din 10 decembrie 2003, aprobată cu modificări şi completări prin Legea nr.184/2004, se introduce, după alineatul (24), un nou alineat, alineatul (25), cu următorul cuprins:

"(25) Funcţia de secretar general se asimilează funcţiei de inspector de concurenţă superior."


	Art.II. - Alineatul 2 al articolului II din Ordonanţa de urgenţă a Guvernului nr.121/2003 pentru modificarea şi completarea Legii concurenţei nr.21/1996, publicată în Monitorul Oficial al României, Partea I, nr.875 din 10 decembrie 2003, aprobată cu modificări şi completări prin Legea nr.184/2004, va avea următorul cuprins:

(2) Salariile de bază ale inspectorilor de concurenţă şi secretarului general din cadrul Consiliului Concurenţei se stabilesc prin asimilare cu indemnizaţiile prevăzute de Ordonanţa de urgenţă a Guvernului nr.177/2002 privind salarizarea şi alte drepturi ale magistraţilor, aprobată cu modificări şi completări prin Legea nr.347/2003, astfel: de la anexa nr.1 cap.A, nr.crt.11 - pentru inspectorul de concurenţă superior, nr.crt.18 - pentru inspectorul de concurenţă principal, nr.crt.23 - pentru inspectorul de concurenţă asistent şi nr.crt.32 - pentru inspectorul de concurenţă debutant şi de la anexa nr.1 cap.B, nr.crt.1 pentru secretarul general.

Dep.Istvan Antal - UDMR

Dep.Ioan Bivolaru - PSD

Dep.Istvan Erdei - UDMR


	Deoarece salariile de bază ale personalului Consiliului Concurenţei s-au stabilit prin asimilare cu cele prevăzute prin Ordonanţa de urgenţă a Guvernului nr.177/2002 în care există poziţie distinctă pentru funcţia de secretar general şi care nu este obligatoriu să provină dintre inspectorii de concurenţă ai instituţiei.

Nu este necesară introducerea unui alineat nou ci este mai riguros să fie completată prevederea deja existentă referitoare la salarizarea personalului.


	Camera Deputaţilor

	4.
	Art.III. - Legea concurenţei nr.21/1996, publicată în Monitorul Oficial al României, Partea I, nr.88 din 30 aprilie 1996, cu modificările şi completările ulterioare, precum şi cu cele aduse prin prezenta lege, se va republica în Monitorul Oficial al României, dându-se textelor o nouă numerotare.


	Nemodificat
	
	Senat


PREŞEDINTE,

István Antal

Expert,

Silvia Vlăsceanu

